
A madarakat mindenki szereti, sokan meglesik életük egy-egy ked- 
ves mozzanatát a fiókák első szárnypróbálgatásától a fészekrakás 
örömteli munkájáig. Tavasszal az ő énekük jelzi, hogy vége a ke- 
serves télnek — ősszel pedig, ha a vándormadarak csapatait figyel- 
jük az égbolton, tudjuk már, hogy hamarosan megérkezik a fagy. 

Kellemes időtöltés, szép szórakozás meglesni a madarakat, 
de több is ennél, hiszen az életükben mutatkozó változások ben- 
nünket, embereket is figyelmeztetnek a környezetünket fenyegető 
veszedelmekre. A. szennyezett levegő, az oktalanul irtott fás, bok- 
ros területek zsugorodása, mind-mind menekülésre késztetik a ma- 
darakat, és ez a menekülés nemcsak kedves éneküktől, hanem 
hasznos rovarirtó tevékenységüktől is megfoszt bennünket, 

8000 madárfaj él Földünkön, Magyarországon 339. Változatos 
a külsejük, életmódjuk. Valamennyi madár a hüllőktől származik. 
Ez első pillanatban furcsának tűnhet, hiszen míg a hüllők és az 
emlősök a talaj és a fák állatai, addig a madarak a levegőé. 
Ehhez alkalmazkodott testük belső felépítése is: a bőr alatti lég- 
zsákok, melyek összefüggenek a tüdővel, és a csontok pneumati- 
kus, légkamrás szerkezete. 

Könyvünk tábláin 117 madárfajt mutatunk be, azokat, melyek- 
kel a leggyakrabban találkozunk a városi parkokban, kertekben 
vagy az erdőt-mezőt járva. A rajzok a hím madarakat ábrázolják, 
ezek tollazata ugyanis általában jellegzetes, míg a tojóké egysze- 
rűbb. Változik a toll színe az állat életének különböző szakaszai- 
ban is - a legpompásabb a nászruha. Könyvünkben igyekeztünk 
kitérni ezekre a különbségekre, s megemlítjük azokat az állato- 
kat is, melyek egy-egy madár rokonsági körébe tartoznak, s köny- 
nyen összetéveszthetők vele. Így az olvasó tulajdonképpen nem 
117, hanem jóval több madárral ismerkedik meg e lapokon. 


; 
há allja e eszén Szár a.s EL öné ÖM KSE ááá GÉ sel 


1. Kárókatona (Phalacrocorax carbo). Lúd nagyságú fekete ma- 
dár, tavasszal rövid időre a hím nyakát fehér tollak díszítik. 
Telepesen költ a fákon, ősszel elvonul. Napi táplálékszükséglete 
60-80 dkg hal. A fiatal példányok testalja fehér; teste úszás köz- 
ben mélyebben merül a vízbe, többet van a levegőben, mint a bú- 
várok, csőre horgas, könnyű felismerni. Védett. 


2. Sarki búvár (Gavia arctica). Télen látogat el vizeinkre, olykor- 
olykor a hozzá hasonló két rokonával együtt. A nagyon ritka 
jeges búvárnál kisebb, az északi búvártól megkülönböztethető 
lefelé ívelő csőrével. Hozzánk nászruhás példányok csak ritkán 
látogatnak el. Nászruhában a sarki búvár torka zöldesbe játszó 
kékesfekete, míg az északi búváré téglavörös. Télen a két faj színe- 
zete nagyon hasonló, a testaljuk fehér, az északi búvár hátán több 
a fehér petty. Kisebb lúd nagyságú, halevő. 


3. Feketenyakú vöcsöi:. (Podiceps nigricollis). Növényzet borította, 
főleg szikes tavak költő madara. Vonul, de a be nem fagyott 
csatornákon olykor áttelel. Csőre felfelé ívelt, így a többi vöcsök- 
től jól megkülönböztethető. Récénél kisebb madár, nálánál csak 
az ugyanilyen gyakori kisvöcsök kisebb és zömökebb. Nyugalmi 
ruhában - vagyis nem a nász idején — a feketenyakú vöcsök színe- 
zetében, főleg a nyakán, több a fehérség. A legismertebb a búbos 
vöcsök, mely termetre a búvárok és a most ismertetett fajok közt 
áll. Rőtbarna gallérjáról és bohókás mozdulatairól könnyen fel- 
ismerhető, bár télen ezeknek a gallér nélküli nyaka is általában 
fehér. A kisebb fajok vízirovarokból élnek, a búbos vöcsök halat is 
eszik. Védettek, mivel még a búbos vöcsök száma is nagyon meg- 
fogyatkozott. 

I. tábla 


1. Üstökösgém (Ardeola ralloides). Míg a szürke és a vörös gém, 
a nagy kócsag csaknem eléri a gólya méreteit, addig ez a madár 
még feleakkora sincs. Ültében világos zsemleszínű, de reptében 
fehér madárnak tűnik, aszerint, hogy tollazatának melyik része 
válik láthatóvá. Nádasok rekettyéin szórványosan költ. Későn 
érkezik, korán vonul el. Főleg rovarevő. Védett. 


2. Vörös gém (Ardea purpurea). Hasonló a közismert szürke gém- 
hez, de színezetében több a téglavörös, termete is karcsúbb, vala- 
mivel kisebb. Míg a szürke gém elsősorban fákon fészkel - nád 
közt csak ritkán -, addig a vörös gém mindig a nádasok lakója. 
"Favasszal a csőre sem olyan élénksárga, mint a szürke gémé. 
Nem eszik annyi halat, mint a szürke gém, ellenben sok békát, 
egeret és rovart fogyaszt. Mig a szürke gém egyes példányai át- 
telelnek, addig a vörös gém minden ősszel elvonul. Védett. 


3. Nagy kócsag (Egretta alba). Már csak kis számban lakja náda- 
sainkat. Vörös gém nagyságú, fehér madár. Sokat üldözték felső 
szárnyfedőinek finom dísztollaiért, melyek olykor farka tollain is 
túlérnek — ezért szokták képeken hosszú farkú madárnak ábrá- 
zolni. Ma már sehol sem gyakori, s bár halevő, szigorúan védett 
faj. Rokona, a kis kócsag csak üstökösgém nagyságú, de karcsúbb, 
így nagyobbnak tűnik. Disztollai a kontytollak. Csőre fekete, mint 
a nagy kócsagé nászruhában, de az utóbbié ősszel már sárga, míg 
a kis kócsag fekete lábán az ujjak sárgák. A kis kócsag is nagyon 
megritkult, bár Magyarországon az utóbbi évtizedekben meg- 
növekedett a száma. Fán fészkel. Védett. 


4. Bakcsó (Nycticorax nycticorax). Telepesen költ fákon más gé- 
mekkel együtt. Alkonyatkor mozog. Békaevő, vonuló, védett faj. 


II. tábla 


1. Fekete gólya (Ciconia nigra). Közismert rokonától, a fehér gó- 
lyától színezete alapján könnyen megkülönböztethető. Csőre alsó 
kávája felfelé íveltebb. Fészkét nem házakra, hanem mocsaras 
erdők fáira rakja. Itt a vizeken halászgat. Réten csak a vonulás 
idején látható. Nálunk szórványosan költ, főleg a Duna és Tisza 
ligeterdeiben. Védett. 


2. Pocgém (Ixobrychus minutus). A bakcsó a gémek közt közepes 
termetű, viszont a pocgém a legkisebb valamennyi közt. Vízpartok 
nádszegélyében párokban költ. A tojó tolla egyszerű barna. Leg- 
közelebbi rokona az ugyancsak magányos életet folytató, bakcsó 
nagyságú böőlömbika, mely hangjáról kapta nevét, és barnás színe- 
zetével néha összetévesztik a bakcsó tojójával. A bölömbika azon- 
ban rejtettebben él, csak néha repül ki a nagy nádasokból. Fő táp- 
lálékuk vízírovar. Vándormadarak, egyes bölömbikák át is telel- 
nek. Védettek. 


3. Nyári lúd (Anser anser). A házilúd őse. Kiterjedt mocsarakban 
fészkel, száma egyre fogy. Vándormadár. Libáink közt a leg- 
termetesebb, telelő rokonaitól, a vetési [údtól piros, halvány csőre, 
a nagy liliktől világos színezetű háta és mindkettőtől nagysága és 
hangja alapján könnyen megkülönböztethető. Télen néha sárgább 
csőrű rokonai is ellátogatnak hozzánk. Ahol nádasok mentén ki- 
engedik a háziludakat a szabadba, párzanak velük. Védett. 


4. Kanalasgém (Platalea leucorodia). Furcsa csőrű, fehér mada- 
runk, mely telepesen fészkel nádasokban, sokszor gémekkel együtt. 
Néhány évtizede még a fekete színű batlával együtt vegyes telepe- 
ken élt. Színezete miatt gyakran összetévesztik a kócsaggal, de míg 
a kócsag gém módjára reptében begörbíti nyakát, addig a kanalas- 
gém gólya módra nyújtott nyakkal repül. Tápláléka főleg pióca, 
béka- és vízibogárlárva. Vándormadár és védett. 


JI. tábla 


1. Csörgő réce (Anas crecca). Jóval kisebb a közismert tőkés récé- 
nél, de még a kendermagos récénél is, mely szürkébb az előbbinél, 
szárnyán pedig fehér tükör világlik ki repülés közben. A csörgő 
réce a legszínesebb récénk, a gácsér vörhenyesbarna fején feltűnő 
a zöld szemkörnyék, világosabb szürke színe pedig jól megkülön- 
bözteti a vele azonos nagyságú, barnás fejű és mellű böjti récétől, 
melynek feltűnő fehér szemcsíkja is van. Ezt a két fajt , apró- 
récének" is szokták nevezni. Csak átvonul hazánkban, nem költ 
és nem is telel nálunk. Vadászható. 


2. Kanalasréce (Anas clypeata). A legkülönösebb csőrű récénk, 
csaknem tőkés réce nagyságú. A gácsér zöld feje és fehér melle, 
rőtbarna testoldala elüt a többi réce színezetétől. Átvonul, elszór- 
tan költ is. Védett. 


3. Barátréce (Aythya ferina). Mocsaras területeken költ. Táplál- 
kozásában, viselkedésében átmenet az előbbi úszó récék és a bukó 
récék közt, tehát vízinövényeket és csigákat egyaránt eszik. Vonu- 
láskor egyes pontokon nagy tömegei verődnek össze. Sokszor 
más récék fészkébe is rakja tojását. A szikeseknek is jellemző 
madara. Vadászható. 


4. Nyilfarkú réce (Anas acuta). Nyolc úszóréce-fajunk közül a leg- 
elegánsabb és legkarcsúbb. A gácsér könnyen felismerhető hosszú 
fehér nyakáról, valamint meghosszabbodott hegyes középső fark- 
tollairól. A tojó nagyon hasonlít a tőkés récéhez, de karcsúbb. 
Korántsem ilyen hosszú, de hegyes a farka a fütyülő récének is, 
csak a gácsér feje zsemleszínű, homlokán majdnem fehéresnek 
tűnik, reptében pedig kivilágít széles fehér szárnytövi tükre. Mind- 
két faj tömegesen vonul át, a nyílfarkú néha költ is. Védettek. 


IV. tábla 


1. Kontyos réce (Aythya fuligula). Főleg a Dunántúl vizein nagy 
tömegekben vonul át gyakran már kora ősszel, máskor eltolódik 
vonulása. Ha nem fagy be minden víz, vannak áttelelők is. Mint 
valamennyi bukó réce, elsősorban csiga- és kagylóevő. Az ugyan- 
csak tömegesen átvonuló, jórészt telelő fehér begyű kercerécétől 
jól megkülönbözteti zöldes fényű fekete melle. A nálunk fészkelő, 
de rőtszínűbb cigányréce vele csaknem egyenlő nagyságú, de míg 
a , téli récék" a sík víztükröt járják, addig a cigányréce a mocsa- 
rak madara, és télre rendszerint elvonul, tavasszal váltják egymást 
a téli récékkel. Több ízben tojt egy fészekbe más récékkel. A 
cigányréce táplálékában a vízinövényeknek és magvaiknak nagy 
szerepe van. Védettek. 


2. Kerceréce (Bucephala clangula). Jellegzetes téli récénk. Buksi 
fejének oldalán nagy kerek fehér folt van. Erről könnyen felismer- 
hető, a szürkésebb tojók nehezebben megkülönböztethetők, bár 
szárnyukban nincs fehér szalag. Amennyire a jégtakaró engedi, 
nagy tömegben telel nagyobb vizeinken. Csiga- és kagylóevő. 
Védett. 


3. Barna kánya (Milvus migrans). Főleg a folyók partján, ligetek- 
ben költ. Lomha reptéről, villás farkáról ismerhető fel, mely 
korántsem olyan bevágott, mint a vörös kányáé. Ülő helyzetben 
mintegy fél méter magas. Döghal és pocok a fő tápláléka. Fészkébe 
gyakran hord papírdarabokat, elszórt rongyokat. Védett. 


4. Kis bukó (Mergus albellus). Kis termetű réce ez is, de csőre 
hegyes és fogazott, hal és víziállatok fogására alkalmas. Két rokon 
fajával együtt téli vendég, de azoknál jóval kisebb, és a gácsér 
csaknem fehérnek tűnik. A nagy és örvös bukó majdnem tőkés réce 
nagyságú, a gácsérok feje fekete, a tojóké mindhárom fajnál barna. 
Védettek. 

1. Parlagi sas (Aguila heliaca). Lomberdeink jellegzetes megritkult 
madara, már csak néhány párban költ. Az ölyvnél termetesebb. 
Táplálkozni a földekre jár, mivel főként hörcsögre és ürgére vadá- 
szik. Télen elvonul. Védett. 


2. Egerészölyv (Buteo buteo). Órákon át kering a magasban széles 
szárnyait kitárva, vagy a földek felett lebeg. Termetre csaknem 
egyezik a kányával vagy a héjával, bár alakja zömökebb. Mintegy 
félméteres madár. Ennek ellenére zsákmánya főleg a pocok. Színe- 
zetét leírni nem lehet, mert a feketésbarna példányoktól a majdnem 
tiszta fehérig mindenféle színváltozata van. Erdőben fészkel, át is 
szokott telelni, télen tollas csüdű rokona, a gatyás ölyv is társul 
melléje, melyet legjobban fehér farcsikjáról ismerhetünk fel. 
Színezete ennek is változó. Védettek. 


3. Karvaly (Accipiter nisus). Rövid, kerek szárnyával, hosszú, egye- 
nes farkával könnyen boldogul a sűrű erdőben is. Verebet és pinty- 
féléket ügyesen elkap. Vércse nagyságú, mintegy 30 cm magas, 
kis ragadozó ; a tojó jóval termetesebb, mint a hím, így könnyen 
összetéveszthető a színezetre hasonló héja kisebb hímjével. A héja 
mókusokra, szajkókra stb. szokott vadászni. Mindkét faj állo- 
mánya ma már annyira megritkult — pedig az erdő biológiai egyen- 
súlyának fenntartói —, hogy teljes védelmet érdemelnének, de csak 
a héja védett, és az is csak költési időben. 


4. Rétisas (Haliaeetus albicilla). Legszélesebb szárnyú és legna- 
gyobb madarunk. Csak egy-két pár költ rejtetten a Duna és a 
Tisza ligeteiben. Az öreg madarak csőre sárga, farkuk fehér, de 
hároméves korukig ezek a testrészek barnák. Áttelel. Számuk 
nagyon megfogyott, mert a háborítatlan erdők száma csökken, s 
mivel dögevő, a mérgezéseknek is sok rétisas áldozatulesik. Védett. 

VI. tábla 


1. Halászsas (Pandion haliaétus). Fehér testaljáról, halfogásáról 
- ahogyan a vízbe veti magát a hal után -— könnyen felismerhető. 
A halat karmaiban mindig testével párhuzamosan viszi a nyugodt 
táplálkozóhelyre, fára, távíróoszlopra, ahol kényelmesen elfo- 
gyasztja. Átvonuló és védett. 


2. Hamvas rétihéja (Circus pygargus). Kis számban, csak egyes 
réteken, a földön fészkel. Jóval ritkább, mint a nagyobb termetű 
rokona, a sokszor feketésbarna, sárgás sapkás (fiatal) barna réti- 
héja, de nem annyira világosszürke, mint az áttelelő kékes rétihéja 
vagy az átvonuló fakó rétihéja. Valamennyi rétihéjánkra jellemző: 
az ujjasan szétálló evezőtollak és a hosszú, tollatlan csüd. Kisebbek 
és karcsúbbak, mint az ölyv. A barna rétihéja nádasainkban elég 
gyakori fészkelő, a másik két faj nem költ nálunk, vagy csak kivéte- 
lesen. Nyílt terepen, mocsarakban gerincesekre vadásznak. Védet- 
tek. 


3. Kerecsensólyom (Falco cherrug). Jellegzetes, ma már sajnos 
csak kis számban fészkelő madarunk. Sziklafalon vagy erdő- 
ben, elhagyott ragadozófészkekben költ. Fő tápláléka az ürge. 
Vándormadár. Világosabb, mint a telelő vándorsólyom, termete is 
hosszabb - ölyv nagyságú -, és nagyobb, mint a bogarászó kaba. 
A növényvédőszerek (DDT) használata miatt a sólyompárok gyak- 
ran meddők, vagy tojásaiknak mészhéja annyira elvékonyodik, 
hogy összetörnek a kotló madár alatt. Védettek. 


4. Kígyászölyv (Circaétus gallicus). Igen ritka fészkelő, vonuló, 
ölyvnél nagyobb madarunk. Feje bagolyszerű. Nagy erdőségek 
lakója, ahol a közelben napsütötte oldalakban megtalálja kigyók- 
ból és más hüllőkből álló prédáját. Egyetlen fiókát nevel, ezért 
állománya minden veszteséggel szemben nagyon érzékeny. A fiata- 
lok sötét színezetűek. Afrikában telel, találtak már példányt 
lábában néger nyíllal. Védett. 

VII. tábla 


- 


1. Daru (Grus grus). Egyike legmagasabb termetű madarainknak, 
gólyánál nagyobb, és ez is nyújtott nyakkal repül. Meghosszab- 
bodott karevezői farokként érnek túl a testén. Ezek a híres , daru- 
tollak". Csapatosan vonul át ék alakban, főleg az ország keleti 
részén. A századfordulón még fészkelt nagy mocsarainkban, de 
azóta csak átvonul. Védett. 


2. Kék vércse (Falco vespertinus). Az Alföld jellegzetes madara. 
A vetési varjak kirepülése után telepesen foglalja el az elhagyott 
fészkeket. A sáskák, cserebogarak, röpülő bogarak stb. nagy pusz- 
títója. Kisebb, mint a gyakoribb vörös vércse, fiataljai nagyon 
hasonlóak a fiatal kabához; a tojó színezetében a zsemleszin és 
a szürke uralkodik. Vonuló, ellentétben a vörös vércsével, mely 
fákon, sziklafalakon, sőt városokban is megtelepszik, és egerek- 
ből, gyikokból él. Összetéveszthető még a kis sólyommal is, de 
ez utóbbi téli vendég, így egymást váltják; a kis sólyom farka 
jóval rövidebb, repte nyilallóbb. Valamennyi védett. 


3. Vízityúk (Gallinula chloropus). Mint valamennyi guvatalkatú, 
így a vízityúk is a mocsarak lakója. Közismert rokonánál, a szár- 
csánál kisebb, homlokpajzsa sem fehér, hanem piros, mozgása köz- 
ben fehér alsó farkfedői is jobban láthatók. Viszont nagyobb 
a nálunk élő három vízicsibefajnál, Csőre szintén tyúűkszerűen 
rövid, és nem hosszan ívelt, mint a guvaté. Vándormadár, nyílt 
vizeknél gyakran át is telel. Védett. 


4. Túzok (Otis tarda). Legnagyobb testű madarunk, a füves pusz- 
ták és kiterjedt mezőgazdasági területek lakója. Áprilisban dürög. 
Dürgési mozdulatai, tollainak helyzetváltozásai igen összetettek. 
Kifordított evezőtollaival ilyenkor fehérnek tűnik. Számuk erősen 
fogy. Védett. 


VIII. tábla 


1. Nagy goda (Limosa limosa). Csak nedves réteken költ, s bár 
száma fogy, még mindig tömegekben vonul át. Csőre egyenes, 
a cankóknál nagyobb madár, mintegy 30 cm. Rovarevő, védett. 
fi 
2. Bibic (Vanellus vanellus). Csapongó röptével a vizenyős terü- 
letek feltűnő madara. Szívesen keresgél szántókon is rovarokat, 
még a burgonyabogárral is beéri. Tojását régen mint ínyencfalatot 
nagy mennyiségben gyűjtötték, és ez a , bíbictojásszedés" lett 
a veszte állatvilágunk egyes érdekes alakjainak, mint a karcsú, 
kis termetű, szürkés ravi cankónak is. A tojásszedők nem tudtak 
különbséget tenni tojás és tojás közt. Vonuló, de kisebb számban 
enyhe teleken néha át is telel. Védett. 


3. Széki lile (Charadrius alexandrinus). A szikesek jellemző, egyre 
jobban fogyatkozó madara. Igen találó népies neve: guruló. Ez a 
gyors mozgása, zömökebb, veréb nagyságú termete és fekete örv 
nélküli fehér begye jól megkülönbözteti az átvonuló parti lilétől, 
és a kavicszátonyokon költő, szintén örvös kis lilétől. Többi faj- 
rokona, mint az arany-, ujjas- és havasi lile jóval termetesebb, 
az utóbbi színesebb is fehér örvével, rőtes mellével és fekete hasá- 
val. A széki és kis lilét kivéve a többi lile csak átvonul Magyar- 
országon. Védettek. 


4. Nagy póling (Numenius arguatus). Görbe csőre és hangja 
alapján jól felismerhető, jérce nagyságú madár. Nagy tömegekben 
vonul át hazánkon, helyenként kisebb rokonaival, a kis és vékony- 
csőrű pólinggal együtt, legalábbis egy időben. Az előbbit rövidebb 
csőrével, fekete csíkos fejével és hangja alapján különböztethetjük 
meg, az utóbbit finom csőrével, világosabb színezetével, bár nálunk 
a nyugat-szibériai világos nagy póling is egyre gyakoribb átvonuló. 
A pólingok a tücskök nagy ellenségei. Védettek. 


IX. tábla 


1. Piroslábú cankó (Tringa totanus). Vizenyős rétjeink gyakori 
fészkelő madara. Az élettérigényében nem olyan kényes, mint 
a goda. Kellemes , dlü-dlü" hangja messziről hallható. Piros lábá- 
val csak a füstös cankóvaltéveszthető össze, mely azonban tavasszal 
csaknem fekete, de késő őszi ruhás példányai világosszürkék. 
A többi cankó lába zöldesbarna vagy szürkés, hangjuk alapján 
mindegyik felismerhető. A szürke cankó termetesebb, a réti és 
erdei cankó kisebb. Az utóbbiak csak átvonulnak. Védettek. 


2. Sárszalonka (Gallinago gallinago). Élettere a mocsaras terület, 
Násza idején a magasból hirtelen lezuhanva, kemény farktollai 
mekegő hangot adnak. Zömökebb a cankóknál, és testéhez viszo- 
nyítva csőre hosszabb. Ezzel turkál táplálék után a puha talajban, 
és zárt csőre végét külön fel tudja nyitni. Felriasztva cikcakkban 
repül, szemben másik két rokonával, a nagy és kis sárszalonkával, 
melyek csak szórványosan vonulnak át hazánkon, és alacsonyan 
húzva menekülnek. A sárszalonka többfelé költ is. A három faj 
csak alkalmilag telel át. A sárszalonka vadászható. 


3. Billegető cankó (Actitis hypoleucos). A legkisebb cankó. Köves 
partokon egész nyáron át láthatók, és hallható ,,ti-szi-szi" hang- 
juk, néha még Budapesten is, a Duna mellett. Járás közben testét 
gyakran billegeti. Farka mozgatása is jellemző rá. Magyarorszá- 
gon csak a Szigetközben költ. Védett. 


4. Erdei szalonka (Scolopax rusticola). Erdőségeinkben szórvá- 
nyosan költő, rejtett életet élő madár. Az esthomályban szeret mo- 
zogni és húzni. Termetesebb, mint a sárszalonka, sötétebb is a szí- 
nezete. Veszélyeztetett fiókáit karmaiban védettebb helyre hur- 
colja. Tavasszal korán érkezik, őszi vonulása elszórtabb. Az avar- 
ban keresi táplálékát, főleg a gilisztákat. Vadászható. 

XI. tábla 


1. Gólyatöcs (Himantopus himantopus). A szikesek ritka madara 
— a cankónál karcsúbb és magasabb -, valószínűtlenül ható hosszú, 
vékony, piros lábakkal. A szik mocsaras, növényzet borította 
részeit keresi fel. Állománya nagyon megfogyatkozott. Védett. f 


2. Havasi partfutó (Calidris alpina). Egyike a leggyakoribb, veréb 
nagyságú átvonuló parti madaraknak, főleg szikeseinken. Csapa- 
tosan jár, más madarakkal együtt, melyek közt két kisebb faj- 
rokona - az apró és törpe partfutó -, valamint a lilék fordulnak elő 
leggyakrabban. Fekete , mellpatkóját" néha még ősszel Is megőrzi. 
Reptében a legcsodálatosabb, hogy az egészcsapat mintegy vezény- 
szóra fordul. Összetéveszthető a nála csak valamivel nagyobb és 
karcsúbb sarlós partfutóval, de csak nyugalmi ruhában, mert a sar- 
lós partfutó melle tavasszal téglavörös. A havasi partfutó csőre 
gyakran kissé ívelt, a sárjáró csőre viszont lapítottabb sárszalon- 
kacsőr. Ez és a törpe partfutó inkább a ritkásan benőtt iszapos, 
míg az apró partfutó a homokos vagy nyílt szikes terepet kedveli. 
Védettek. 


3. Gulipán (Recurvirostra avosetta). A szikesek egyre gyérülő, 
hosszú, kékes lábú és furcsán felfelé ívelő csőrű, töcs nagyságú 
madara. Ujjai között úszóhártyát találunk, szemben a kis víz- 
taposókkal, melyek ujját karéjosan veszi körül úszóhártya, de 
többet is úsznak. A gulipán csőrével , kaszálja" a víz felületét, így 
gyűjti rovartáplálékát. Védett. 


4. Pajzsos cankó (Philomachus pugnax). A világ összes madara 
közt a pajzsos cankó násztollazata a legváltozatosabb. Szinte 
nincs két egyforma példány. Nász idején a hím széles, fehér, rozs- 
dás, fekete, kékes vagy tarka tollgallért visel. A tojó feleakkora, 
mint egy megtermett hím, nagysága igen változó. Nyugalmi ruhája 
egyszerű barnásszürke. Nálunk csak ritkán költ, de tömegesen 
vonul át. Védett. 

1. Fehérszárnyú szerkő (Chlidonias leucopterus). Teste feketébb, 
szárnya és farka fehérebb, mint a nálánál sokkal gyakoribb kor- 
mos szerkőé, melynek csapataiba el szokott vegyülni, s melynek 


telepein néha szórványosan költ. Kisebb a nála ritkábban elő-f/ 


forduló, csérre emlékeztető, fehér pofájú fattyúszerkőnél. Mocsa- 
rainkban élnek, uszadékra, tündérrózsalevelekre stb. rakják fész- 
keiket. Szitakötőkre, szúnyogokra és vízirovarokra vadásznak. 
Vándormadarak, védettek. 


2. Dankasirály (Larus ridibundus). Nagy telepeken élő, nászidő- 
ben csokoládébarna fejű vízimadarunk, melyet télen gyakran lát- 
hatunk még Budapesten is, ahol a hidakról etetik őket. Valamivel 
termetesebb a csérnél. Télen elvesztik barna fejszínűket, és csak 
egy szürkés pont marad a fül tájékán. A fiatalok barnás hátúak, 
és fekete szalag húzódik farkuk végén. Csaknem kizárólag rova- 
rokból él, halfogyasztása csekély. A mi dankasirályaink elvonul- 
nak, helyüket elfoglalják az északi költők. A nála jóval termete- 
sebb ezüsz-, hering- és viharsirály csak vendégeskedik nálunk. 
Az ugyancsak valamivel nagyobb, de fekete fejű szerecsensirály 
csak helyileg költ, a szintén fekete fejű rörpesirály kisebb nála. 
Ez csak átvonul. Védettek. 


3. Székicsér (Glareola pratincola). A szikesek madara, telepei 
egyre gyérülnek. A repülés mestere, bénának tetteti magát, ha fész- 
két vagy fiókáit veszélyeztetve érzi. Fél szárnyát gyakran magasra 
tartva hever, napozik. Fő tápláléka a sáska. Védett. 


4. Küszvágó csér (Sterna hirundo). Tavaink felett leggyakrabban 
mutatkozó, karcsú, mintegy 35 cm-es villás farkú madár. Zuhanó- 
repüléssel veti magát a vízbe apró halak után. Telepesen fészkel, 
gyakran sirályokkal együtt. Vonuló, akárcsak a nálánál kisebb 
rokona, a jóval ritkább, fehér homlokú kis csér. A csér nagyított 
mása a szórványosan átvonuló, sirály nagyságú /ócsér. Védettek. 

XII. tábla 


1. Örvös galamb (Columba palumbus). Legtermetesebb galam- 

bunk, a házi galambnál is nagyobb. Erdőkben, ligetekben egy- 

aránt gyakori, de nálunk még nem városi madár, mint Párizsban 

vagy Londonban. Néha át is telel. Termete, fehér nyakörve, f 
hosszabb farka, világosabb színezete alapján jól megkülönböztet- 

hető nemcsak a főleg bükköseinket lakó kisebb kék galambtól, 

hanem az elvadult házi galamboktól is. Magevő, a borsóföldeket 

szívesen megdézsmálja. Gyenge fészket rak, míg a kék galamb 

odúban költ. Csak két tojást tojik, mint a galambok általában. 

Vadászható. 


2. Gerle (Streptopelia turtur). Hangja, kékes nyaki rajzolata és 
kisebb termete, rőtesebb háta alapján jól megkülönböztethető a 
balkáni gerlétől. Mióta a balkáni gerle megjelent, visszaszorult 
a bokrosokba és az erdőkbe; vonuló, az Alföldön ősz elején 
néha ezres csapatok gyülekeznek, bár számuk az utóbbi évtize- 
dekben csökkent. Védett. 


3. Kakuk (Cuculus canorus). Tojásait más madarakkal költeti ki, 
Fiókáit is dajkamadarakkal nevelteti, Magyarországon főleg nádi- 
rigóval, de berakja tojását még odúlakókhoz is. A kikelt fióka 
se tojást, se más fiókát, még fajtársát sem tűri meg a fészekben, 
hanem hátára véve kidobja. Nagysága a karvalyéval hasonlítható 
össze, azért az ókorban azt hitték, hogy a kakuk télen karvallyá 
változik. A hím hangja közismert, a vörhenyes színezetű tojó 
kacagásszerű hangot ad. Rovarevő, vonuló és védett. 


4. Balkáni gerle (Streptopelia decaocto). Városaink, falvaink- 
tanyavilágunk közismert áttelelő madara -— kisebb a házi galamb- 
nál — csak 1932 óta telepedett meg nálunk, de ma már csaknem 
olyan számban él, mint a veréb. Rohamosan terjeszkedett Euró- 
pában, és már [Izlandot is elérte. Néha még fagyos időben is költ. 
Vadászható. 

XIII. tábla 


1. Macskabagoly (Strix aluco). Erdők, parkok leggyakoribb baglya. 
Termetes - mintegy 40 cm magas -, bár kisebb a hozzá nagyon 
hasonló, de hosszú farkú wráli bagolynál, amely azonban csak 
a Sátor-hegységben költött egy ízben, és kóborlásán is csak Szórg 
ványosan látogatja Magyarországot. A macskabagoly mindenféle 
gerinces állattal táplálkozik. Szaporodási aránya a táplálék bősé- 
gétől függ. Ismerjük szürke és rőtes változatát, de a szürke a gya- 
koribb. Védett. 


2. Füleskuvik (Otus scops). Egyetlen rendszeresen vonuló kis bag- 
lyunk, a kuviknál kisebb. Az elhagyott gyümölcsösöket vagy az 
azokkal határos erdőszéleket kedveli, ahol odúban költ. Hangja 
a legdallamosabb bagolyszólás. Elég későn érkezik, és korán vo- 
nul el. Rovarokra vadászik. Védett. 


3. Kuvik (Athene noctua). Egyike a leggyakoribb, padlásokon élő 
kis baglyainknak. Ülve 20 cm magas: Legfőbb elcsége az egér 
és a veréb. Néha még nappal is zsákmányol, vagy kiül napozni 
a padlások ablakába, a tetőre vagy ágakra. Igen hasonló hozzá 
a gatyás kuvik, bár az utóbbi valamivel nagyobb, feje kerekebb, 
és csüdje tollasabb. Magyarországra csak ritkán vetődik. Minden 
bagoly védett; sajnos, a babona miatt -— , halálmadárnak" nevez- 
ték - sokáig üldözték a kuvikot. 


4. Gyöngybagoly (Tyto alba). A legszínesebb bagoly. Fészerek, 
templompadlások lakója, a macskabagolynál kisebb, karcsúbb. 
Fő zsákmányai egerek és verebek, de a baglyok közül a gyöngy- 
bagoly fogja el a legtöbb cickányt is. Területenként változó táplá- 
lékára fényt vetnek az ún. , köpetek" — melyekkel a meg nem 
emésztett szőrt és csontokat kiöklendi -, és segítik a kisemlős- 
kutatást. Köpetci fényes fekete bevonatukkal könnyen megkülön- 
böztethetők többi baglyunkétól. Időnként járványok tizedelik meg 
állományát. Védett. 

XIV. tábla 


1. Sarlósfecske (Apus apus). Fecske nevet visel, pedig nem énekes- 
madár, nem is fecske, csak alakja és nagysága hasonló. Ennek is 
villás a farka. Közeli rokonságban áll a lappantyúkkal, még köze- 
lebb a trópusi Amerika kolibrijeivel. A repülés legkiválóbb mes- 
tere. Az éjszakát is a levegőben töltheti, ahol rovarokat fog. Néha 
nagy távolságokra is eltávolodik fészkétől. A hazai madarak közül 
az egyetlen, melynek fiókái napokig képesek koplalni. , Esőfecské- 
nek" is nevezik, mert a nyári zivatar elől elhúzódó csapatai a rossz 
idő beálltát jelzik. Magas épületek repedéseiben, sziklákban, olykor 
faodúkban költ. Visító hangja messziről elárulja. Vándormadár, 
védett. 


2. Fülesbagoly (Asio otus). Erdeinkben, ligetekben gyakori költő 
madár, a macskabagolynál valamivel kisebb. Rendszerint elha- 
gyott fészkeket, leginkább a szarkafészkeket foglalja el. Rágcsá- 
lókkal táplálkozik. Nagyon hasonló hozzá a vizenyős területeken 
alkalmilag költő réti fülesbagoly, de az utóbbi rendszerint világo- 
sabb, , füle" is rövidebb. Nem valódi fülről van itt szó, csupán 
fülre emlékeztető tolldíszről. A fülesbaglyok közé tartozik a fen- 
tieknél, sőt még az uráli bagolynál is termetesebb, sötétbarnás 
színezetű uhu, mely faj ma már csak kevés párban költ Magyar- 
országon, száma egyre ritkul. Zsákmányigénye is nagyobb. Az 
igazi fülesbagoly télen néha temetőkben vagy hasonló fás területen 
nagy számban gyűlik össze. Védettek. 


3. Lappantyú (Camprimulgus europacus). Főleg a ritkás, bokros 
területeket és az erdőszéleket kedveli, ahonnan este jár rovarokra 
vadászni. Kakuk nagyságú, repte könnyed libegés. Talajon kapar 
fészekmélyedést, melybe két szürkés tojást tojik. Tátogó fiókái 
nagy szájukkal békára emlékeztetnek, csőrük viszont apró. A fió- 
kák kitátott szája és sziszegő hangja sok ellenséget elriaszt. Ván- 
dormadár, védett, 

XV. tábla 


XVI. tábla 


1. Búbosbanka (Upupa epops). A rigó nagyságú bankának nin- 
csenek ragyogó színei, mégis tarka madár. Röpte lepkeszerűen 
könnyed, csapongó. Erdő szélén, odúban költ, lehet az szikla- 
repedés is. A nyílt terepen futkározva szerzi rovartáplálékát. 
Hosszú, enyhén görbe csőrével megforgatja a háziállatok ürülékét, 
hogy alóla rovarokat szedjen. A lótücsök nagy ellensége. Díszes 
fejékét, melynek vége fekete, csak izgalmában mereszti fel, külön- 
ben hátára lapítja. Néha befészkel tanyaházak padlására is, és 
ilyenkor a kíváncsiskodó macskákra a fiókák bűzös ürüléket lövell- 
nek. Fészkelőhelye erről a szagról messziről felismerhető, ezért 
nevezik , büdös bankának". Kora tavasszal érkezik, de szeptem- 
berben már elvonul. Védett. 


2. Gyurgyalag (Merops apiaster). Színpompás, karcsú, alig 30 cm 
hosszú madarunk, mely függőleges földfalakba lyukakat fúr, és 
ott telepesen fészkel. A napos, meleg oldalakat kedveli, ahol sok 
a darázs, méh, szitakötő és hasonló rovar. Nem veti meg a házi 
méhet sem, ezért a méhészek tűzzel-vassal irtanák, ha nem védené 
a törvény. A szőlőt megtisztítja a darazsaktól, sáskára is szeret 
vadászni. Vándormadár. 


3. Jégmadár (Alcedo atthis). , Repülő drágakő"-nek nevezik, olyan 
csillogó hátának kék színezete. Verébnél alig nagyobb. Nálunk 
csak elszórtan költ, patakok falába vájja fészeklyukát. A víz fölé 
nyúló ágon órák hosszat les halra, vízirovarra. melyet azután zu- 
hanórepüléssel kap el. Télen mindenfelé elkóborol. Védett. 


4. Szalakóta (Coracias garrulus). Harmadik rendkívül színes ma- 

i darunk, mely erdőszéleken, faodúkban fészkel. Csóka nagyságú. 

! Verekedős természetű, még a nagyobb madarakat is hevesen meg- 
támadja, ha bemerészkednek birodalmába ; ilyenkor tollruhájának 
teljes pompáját csillogtatja. Nagy bogarakat, sáskákat fog. Ván- 
dormadár, védett. 

1. Balkáni fakopáncs (Dendrocopos syriacus). Mintegy 20 cm-es 
madár. Ma már gyakoribb, mint a nagy fakopáncs, pedig csak 
1937-ben jelezték először az országban. Terjeszkedése lassúbb 
a balkáni gerléénél, de elérte már Németországban az Elbát, 
továbbá Felső-A usztriát. Nálunk a kultúrterületekről kiszorította 
a nagy fakopáncsot, mely abban különbözik tőle, hogy fekete 
harántsáv húzódik keresztül fehér nyakán. A balkáni fakopáncs 
nyakoldala tiszta fehér. Farkfedőinek pirosas színe sápadtabb, test- 
oldalán néha szürkés harántfoltok jelentkeznek. K ormánytollai- 
nak alja fekete, vagy fekete alapon kis fehér foltok láthatók, míg 
a nagy fakopáncs kormánytollai fehér alapon feketén tarkálltak. 
Feltöri a mandulát vagy a sárgabarack magját, emiatt a gyümölcs- 
termelők nem nagyon kedvelik. Összetéveszthető a közép fako- 
pánccsal, de ennek egész fejteteje piros, hátán több a fehér, alkata 
is finomabb. A kis fakopánccsal nagysága miatt sem téveszthető 
össze. Valamennyi fakopáncs, vagyis harkály odúlakó, rovarevő ; 
vonulásszerű mozgásaik nem rendszeresek. Védettek. 


2. Zöld küllő (Picus viridis). Az előbbinél nagyobb, gyakori ma- 
dár, mindenfelé hallani éles , klü-klü" hangját. Sokat jár a talajon, 
hangyabolyokat túr. A többi harkálynál nagyobb, csak a fekete 
harkálynál kisebb. Könnyen összetéveszthető a szürke küllöővel, 
mely valamivel finomabb alkatú, szürkésebb, és elvétve fészkel 
nálunk, inkább téli vendég. A zöld küllő nem vonul. 


3. Nyaktekercs (Jynx torguilla). Harkály, és mégis első pillanatra 
verébnek nézhetnénk, bár úgy meglapul barnán harántsávolt szí- 


nezetével a fa törzse mellett, hogy alig vesszük észre. Annál 
messzebbre hallható nyerítő hangja. Ritkás erdőkben, gyümölcsö- 
sökben, mesterséges odúkban fészkel. Főtápláléka a hangya. Ván- 
dormadár, védett. 

1. Búbos pacsirta (Galerida cristata). Pacsirtáink közül azért mu- 
tatjuk be ezt a fajt és nem a közismert, finomabb alkatú mezei 
pacsirtát, a kisebb erdei vagy szikeseink jellegzetes sziki pacsirtáját, 
mert a búbos pacsirta v. pipiske sorsa felveti az urbanizálódás 
(elvárosiasodás) időszerű kérdését. Eredetileg a köves nyílt terepet 
lakta, de a műutak és a vasút építésével az utóbbiak mellé húzó- 
dott, ahol iovaron kívül a hulladékban is szeret válogatni. Ha na- 
gyon magas a hó, az utak mentén benyomul a lakott helyek utcáira, 
tereire is. A pacsirták közi a búbos pacsirta alakja a legyzömökebb, 
bóbitája a leghosszabb — a többi pacsirta csak izgalmában me- 
reszti fel bóbitaszerűen fejtollait. A többi pacsirta vonul, a búbos 
nem. Védett. 


2. Molnárfecske (Delichon urbica). Nincs olyan hosszú villás farka, 
mint a jól ismert füstifecskének. Farcsikja fehér és nem barna, 
mint a parti lyukakban telepesen fészkelő partifecskének. Elváro- 
siasodott madár, még Kelenföldön is látjuk telepét. Házak külső 
falára, esőtől védett helyen egymás mellé vagy fölé építkezik sár- 
ból, csak kerek nyílást hagy bejáratnak. A fűsrifecske az épületek 
belsejében építi félig nyitott fészkét. Valamennyi fecske tápláléka 
a repülő apró rovar, légy, szúnyog stb. Vándormadarak és védet- 
tek. (A vörhenyes fecske fészke bejárata elé bebújó csövet is épít.) 


3. Sárgarigó (Oriolus oriolus). Igen színes madarunk. Hangja is 
közismertté teszi. Verekedős madár, birodalmát minden más ma- 
dárral szemben hevesen védi. Művészies fészket sző vízszintes ág- 
villákba. Rigó a neve, de közelebbi rokonságban áll a varjakkal. 
Rovarevő, nyár végén megdézsmálja a gyümölcsösöket, a szőlőt, 
gyakran látható - rigó nagyságú termete ellenére is — bodzafürtö- 
kön legelészni. Vándormadár és védett. 


38 


XVIII. tábla 


1. Vetési varjú (Corvus frugilegus). A Dunántúlon kányának hív- 
ják ezt a jérce nagyságú madarat. Rendszerint nagy telepekben, 
magas fákon fészkel. Földekről és mezőkről hordja a rovartáplá- 
lékot fiókáinak. Növényekkel is táplálkozik. Ott, ahol kötött 
a talaj, és a földben élő kártevők (mocskos pajor stb.) elszaporod- 
tak, sok költséget takarít meg a mezőgazdaságnak. Ahol viszont 
laza a talaj, és túlszaporodik a varjú, növénypusztításával kárt 
okoz. A folyó menti erdőkitermelések sokat rontottak ezen a hely- 
zeten, a varjak kénytelenek szűkebb helyre nagyobb számban 
tömörülni. A vegyszeres rovarírtás folytán táplálékforrásuk csök- 
kent, s így vadban is nagyobb a kártételük (tojásevés). A hazai 
állomány nem vándorol el. Ősszel óriási tömegben érkeznek 
hazánkba varjúcsapatok még az Urál tájékáról is. Ezek a légi köz- 
lekedés biztonságát is veszélyeztetik. Azt, hogy hasznos vagy 
káros-e a varjú, mindig helyileg kel! eldönteni. Engedéllyel a vetési 
varjú telepeit ritkítani lehet. 


2. Dolmányos varjú (Corvus cornix). Sokfelé fészkelnek magányo- 
san, csak a kirepülés után tömörülnek csapatokba. A hazaiak 
nem vonulnak. Tavasszal károkat tesz a madárfészkekben, elkapja 
a fácáncsibét, a kisnyulat, de rovar- vagy egérjárás idején ezekből 
kerül ki tápláléka. Szívesen jár dögre. Fiókáinak rovarokat hord. 
A szántó traktort is gyakran kíséri. Határainktól nyugatra egy 
fekete alakja él: a kormos vagy fekete varjú. Nyugati határunk 
mentén kereszteződnek is egymással. Nem védetlek. Vadgazdasági 
kártevők. 


3. Csóka (Coloeus monedula). A csóka is jórészt behúzódott a vá- 
rosba. Ma már nemcsak olyan erdőkben, ligetekben, sziklafala- 
kon, löszpartokban költ, ahol telepei számára elegendő odút talál, 
hanem a nagyvárosok magas épületeinek rései között is. 30 cm 
körüli madár. Főként rovarevő. Ősszel-télen a nagyobb, vegyes 
varjúcsapatokkal jár. Védett. 

1. Szarka (Pica pica). A magányos párok facsoportokban építik 
meg fészküket gondosan, tetővel. Kirepülés után csapatokba verő- 
dik. Teste a csókánál kisebb, hosszú farka miatt tűnik nagyobb- 
nak. Mint nagy fészekrablót mindenfelé üldözik, pedig rovar- 
fogyasztása nem lebecsülendő. Szívesen járja a nádast. Nem védett. 


2. Függőcinege (Remiz pendulinus). Füzek vékony, lehajló ágai- 
nak végére szövi művészi fészkét fűzfa-, nyárfapihéből, nádbugá- 
ból, sásbuzogány pihéjéből vagy gyapjúból, aszerint, hogy mihez 
jut hozzá. Fészke lecsüngő zacskó, amit régen pénzes zacskónak 
vagy meleg kapcának is felhasználtak. Csak egy költésre használja, 
és a hím több fészket készít egy időben, ebből választ ki egyet a tojó 
költésre. A kékcinegénél kisebb madár, néha messze elkóborol. 
A nád rovarkártevőit s nádmagot is eszik. Védett. 


3. Szajkó (Garrulus glandarius). Lomberdeink szarka nagyságú 
madara. Szárnyán égszínkék és fehér csíkok láthatók. Amilyen 
csendes tavasszal, recsegő hangjától olyan hangos ősszel az erdő. 
Tavasszal madárfészkeket fosztogat, ősszel aágyümölcsösök ben tesz 
kárt, amellett hogy rengeteg rovart is fogyaszt, többet, mint a cine- 
gék. Mivel messze viszi a magokat, raktározza is, a kicsírázott ma- 
gokkal akaratlanul is fát telepít. Télen makkot eszik. Nem védett. 


4. Öszapó (Aegithalos caudatus). Buksi fejével, hosszú farkával 
kiválik a cinegék sorából. Művészi golyó alakú fészket épít mohá- 
ból. Költés után csapatokban jár. Védett. 


5. Kék cinege (Parus caeruleus). Égszínkék sapkájával, sárga mel- 
lényével és hasával, kis termetével (10 cm) különböztethető meg 
a legismertebb széncinegétől, melynek hasán is hosszanti fekete 
sáv van. A kék cinegéhez hasonló nagyságú barátcinege barnás, a 
fenyvescinege pedig csaknem kicsinyített és halványabb mása a 
széncinegének. Ősszel vegyes madárcsapatokkal kóborol, Védett, 

E XXI. tábla 
1. Ökörszem (Troglodytes troglodytes). Egyike legapróbb mada- 


rainknak, rövid farkát jellegzetesen felcsapja. A sűrűben ügyesen 
bujkál, sokat kóborol, apró rovart kutat. Fészke művészies, 
mohából golyó alakúra építi. Nálunk költ, de télen gyakoribb. 
Védett. Rokona a vízirigó, mely a hegyi patakokban víz alatt Is fut. 


2. Barkós cinege (Panurus biarmicus). Sűrű nád közt alacsonyan 
rakja nádlevelekből csésze alakú fészkét. A többi cinegénél csak 
hosszú farka miatt nagyobb. Csilingelő hangú csapatai költés után 
messze elkóborolnak. Nádkártevő rovarokat és nádmagot fogyaszt. 
Jellegzetessége a hím madár széles fekete barkója. Már nem so- 
rolják a cinegék közé. Védett. 


3. Énekes rigó (Turdus philomelos). Valamennyi rigó fán vagy 
bokron fészkel, legismertebb az elvárosiasodott feketerigó. Az éne- 
kes rigó sárral simára tapasztja fészke csészéjét. Hasonló hozzá 
a nagyobb s keskenyebb foltokkal tarkállt /éprigó, mely főleg télen 
jön hozzánk a lépbogyókra. A kisebb szólőrigó csak átvonul, 
testoldala rókavörös. Karcsú és nagy termetű a szürkés fejű fe- 
nyőrigó. A rigók rovarevők, de ősszel bogyóevésre térnek át. 
Kártevésük ellen a szőlőt bogyós bokrok ültetésével védjük. 
Kevés hazai rigó telel át, még a feketerigók nagy része ís elvonul; 
nálunk csak szórványosan költ a lép- és fenyőrigó. Védettek. 


4. Fakusz (Certhia brachydactyla). Életmódja a csuszkáéhoz ha- 
sonló, de a fán felfelé kúszik, kisebb üregben költ. Cinege nagy- 
ságú. A fakusz nálunk élő két faját nehéz megkülönböztetni, mind- 
kettő csőre enyhén ívelt. Nem vonul, védett. 


5. Csuszka (Sitta europaea). Kertek, erdők madara. Odúban költ, 
és annak nyílását sárral tapasztja körül. A fán lefelé kúszik, 
s a kéreg alól szedeget rovarokat, télen maggal etethető, melyet 
elraktároz. Nem vonul, védett. 

1. Hantmadár (Oenanthe oenanthe), A kopár területek és szikesek 
rigónál kisebb lakója. Fészkét kövek közé, földüregekbe rejti, 
az Alföldön padlásokba, kutakba is. Vándormadár, rovarevő, 
védett. 


2. Kövirigó (Monticola saxatilis). Kopár, köves területek szín- 
pompás madara. A hím feje és melle kék. Fészkét sziklarepedé- 
sekbe rakja, távíróoszlopokról, magas fákról, kiálló pontokról 
hirdeti fuvolaszerű énekével birodalma határait. Rovarevő, de apró 
gyíkokat is elkap. Vándormadár, védett. 


3. Házi rozsdafarkú (Phoenicurus ochruros). Régebben a sziklás 
helyeket lakta, újabban szívesen telepszik a városok kőrengetegébe 
ez a ]14 cm-es madár. Repedésekben fészkel, pókokat, rovarokat 
keres. Rokona a színpompásabb, fehér homlokú, szürke fejű kerti 
rozsdafarkú. Kertekbe mesterséges odúval telepíthető, gyakori 
a folyók ligeteiben is. Az előbbi néha áttelel, az utóbbi elköltözik. 
Védettek. 


4. Fülemüle (Luscinia megarhyncha). A fülemüle az éneklés mes- 
tere. Tavasszal egész éjszakákon keresztül énekel, sőt még nap- 
pal is. A sűrű bozótot kedveli, fészkét talajra vagy annak közelébe 
rakja. Mintegy 16 cm-es vándormadár. Fajtársa, a nagy fülemüle 
átvonuló, nálunk csak a Tisza felső folyásánál fészkel. Ahol együtt 
fészkel a két fülemüle, ott az előbbi a szárazabb bozótot, a nagy 
fülemüle a párás folyami csalitot választja. Őszi átvonulása augusz- 
tusban kezdődik. Az éneklés idejét kivéve eléggé rejtetten élnek. 
Rovarevők és védettek. 


5. Cigánycsuk (Saxicola torguata). A bokrosok fülemüle nagyságú 
madara, míg fajtársa, a rozsdás csuk a vizenyős réteket kedveli, 
ahol bokrokat is talál, melyek alá mindkét faj fészkét rejti. Őszi 
vonuláskor kukoricásokban mozog. Rovarevők, védettek. 

1. Vörösbegy (Erithacus rubecula). Erdők, bokrosok madara. 
Lágy éneke az alkonyati órákban is felcsendül. Kemény teleken a 
házak mellé húzódik, ahol etethető is főtt sárgarépával. Rovarevő, 
ősszel bogyót fogyaszt. Védett. 


2. Kékbegy (Luscinia svecica). A mocsárszéli rekettyések, bokro- 
sok színpompás madara. Ércfényű kék begyén rendszerint fehér 
csillag látható - ritkán tiszta kék -, az északi fajtákén vörös. 
Valamennyinél a fiatalox fehéres torokrésze olykor vörösesen 
szegett. Rovarevő, vándormadár és védett. 


3. Nádirigó (Acrocephalus arundinaceus). Tavasszal a parti náda- 
sokban éjjel-nappal szól , kara-kara-kit-kit" hangja. A rigónál 
kisebb. Több nádszálat összeszőve építi hosszúkás fészkét. Nálunk 
elsősorban ő a kakuk- dajka. Vándormadár. Legkönnyebben a 
cserregő nádiposzátával téveszthető össze. Az utóbbi termete és 
hangja finomabb. Egy árnyalattal sötétebb az énekes nádiposzáta, 
mely csalán- és gabonaszárak közé fészkel, jó hangutánzó. A nádi- 
poszáták közt a leggyakoribb a foltos nádiposzáta, melynek fején 
fekete csíkok húzódnak. Közeli rokonai a még feketébb fejű 
fülemüle-sitke, nágasainknak ez a jellegzetes madara, és a tücsök- 
madarak három faja: nádban pirreg a nádi tücsökmadár, égeresek- 
ben csilingel a berki, vizenyős réteken ciripel a réti tücsökmadár. 
Mindannyian elköltöznek, védettek. 


4. Geze (Hippolais icterina). Viszonylag széles csőrtöve hasonlóvá 
teszi az előzőkhöz. Hasa, begye sárga. Ligeteink későn érkező 
s korán elvonuló énekese. Énekébe sok más madár dalát szövi. 
Az énekes nádiposzátával együtt a legjobb hangutánzó. Fajtársát, 
a halvány gezét csak 1959-ben sikerült Magyarországon megtalálni. 
Azóta a Tisza és Maros szögében változó állománnyal, de tartó- 
san megtelepedett a ligetekben, parkokban, kertekben. Kitűnő 
énekes ez is. Vándormadár és védett. 

1. Barátka (Sylvia atricapilla). Bokrosaink egyik legismertebb ma- 
dara. Jó énekes. Rovarevő, de ősszel a bodza leggyakoribb láto- 
gatója. A tojó sapkája rőtes. Vándormadár és védett. 


2. Kis poszáta ( Sylvia currtica). Poszátáink törpéje. Feje palaszürke. 
Sűrű bozótban buikál, de csilingelő hangja elárulja. Legkönnyeb- 
ben a mezei poszátával téveszthető össze, csak az valamivel na- 
gyobb, karcsúbb, és háta nem sötét, hanem rőtesbarna. Kopáro- 
sok bokraiba szeret telepedni. A poszáták rovarevők, de ősszel 
valamennyit a bodzán találjuk, még az olívszürkés kerti poszá- 
tát 15. Vándormadarak, védettek. ! 


3. Karvalyposzáta (Sylvia nisoria). Azelőbbinél termetesebb, melle, ! 
hasa sűrűn keresztsávozott. Sárga szeme világít. A melegebb sövé- 
nyeket kedveli, csettegése érdesebb. Vándormadár és védett. 


4. Csilpcsalp füzike (Phylloscopus collybita), Jellegzetes ,.csilp- 
csalp" hangjáról kapta nevét, csak őszi , szit"-tegése hasonló 
a többi füzikééhez. A füzikék közt ez szürkésebb zöld, legzöldebb 
a fitisz, legsárgább és legnagyobb a síisegő füzike, melynek hasa fe- 
hér. Erdők lakói, a talajon fészkelnek. A sisegő kedveli a bük- 
kösöket, a csilpcsalp az erdőszélt, de mindhárom együtt is elő- 
fordulhat. Ősszel vegyes csapatban vonulnak a füzikék. Legtovább 
a csilpcsalp tart ki nálunk. Rovarevők, vonulók és védettek. 


5. Királyka (Regulus regulus). Régen a cinegék, ma a füzikék 
rokonainak tartják. Egyike legkisebb madarainknak, mindössze 
8 cm, feje tetején narancsszínű sávval. Nálunk csak elvétve költ, 
mig a fekete halántékcsikú tűzesfejű királyka csak átvonul. Igazá- 
ban téli vendégünk, cinegecsapatokkal jár. A legvékonyabb ága- 
kon vagy fenyőtű közt keresi rovartáplálékát. Finom szittegése 
még akkor is elárulja, ha a sűrűben, tűlevelek közt keresgél. Ez az 
állandó hang tartja össze a csapatot. Védettek. 

1. Szürkebegy (Prunella modularis). Barna színű, sávozott, melle 
és feje szürke. A verébnél kisebb. Vonulásán rejtve bújik a sűrű 
bozótban, hazánknak csak kevés pontján fészkel. A havasi szürke- 
begy nagyobb, mozgása pacsirtaszerű, csak áttelel. Védettek. 


2. Erdei pityer (Anthus trivialis). Ritkás erdőkben, erdőszegélyen, 
a talajon fészkel, de fán éli le élete nagy részét, ügyesen fut végig 
a vízszintes ágakon. Tolla sárgásbarna, míg a réri pityeré zölde- 
sebb árnyalatú. Csapatosan vonul át vizenyős réteken a nála jóval 
ritkább rozsdástorkú pityerrel. A parlagi pityer magasabb, homok- 
színűbb. Homokos és kopáros területeinken költ. Téli vendégünk 
az ezeknél sötétebb havasi pityer, amely a vízpartokat keresi. 
Valamennyi kisebb a verébnél; vándormadarak, védettek. 


3. Barázdabillegető (Motacilla alba). Vizeink mellett, köves terü- 
leteken egyaránt gyakori ez a kecses madár. Rőzse- és kőrakások- 
ban, épületeken fészkel. Néha áttelel. Rovarevő, védett. 


4. Sárga billegető (Motacilla flava). Testalja egyöntetűen sárga, 
szeme mögött fehér sáv látható. A vizenyős rétek madara, ott költ, 
ott keresi a rovarokat. Vonuló csápatait az ősz elején rendszerint 
a legelő jószág körül találjuk. A nálunk fészkelő sárga billegetők 
hímjeinek sapkája kékesszürke, míg a Földközi-tenger vidékén 
a fajnak egy szénfekete fejű csoportja él, a kucsmás billegető, 
melynek példányai csak szórványosan vetődnek el hozzánk, de 
1970 óta elszórtan költött is néhány pár. Védett. 


5. Örvös légykapó (Ficedula albicollis). Lomberdeink odúlakó 
madara, mesterségesen is telepíthető, A kormos légykapónak nyak- 
hátán nincs fehér örve, ez a madár csak átvonuló. Táplálkozásuk 
módját nevük is elárulja. A vörösbegyre emlékeztető kis légykapó 
bükköseinkben él. Legtermetesebb a szürke légykapó, mely par- 
kokban, kertekben is feltűnik. Vándormadarak és védettek. 

XXVI. tábla 
1. Csonttollú (Bombycilla garrulus). Szigorú tél lesz, megjöttek 
a csonttollúak — szokták mondani, pedig enyhébb teleken is ezres 
tömegei lephetik el hazánkat. A verébnél nagyobb madarak. 
Inváziójuk rejtélyét még nem sikerült megfejteni. Nálunk ked- 
velt táplálékuk az ostorfa és a japánakác termése, hazájukban, 
a tundrákon, légykapó módjára vadásznak rovarokra. Védettek. 


2. Seregély (Sturnus vulgaris). Egy madár gazdasági jelentőségén 
sem vitatkoztak annyit, mint a seregélyén. Dédelgetett madara 
az orosz népnek, viszont az algériaiak az írmagját is kipusztítanák. 
Milliós vonuló tömegei a mi szőleinket is megdézsmálják. Sokat 
eszik, emésztése gyors, ezért amikor rovarral tárlálkozik, nagyon 
hasznos, amikor terménnyel, igen káros. A vonulók a légiforgal- 
mat is veszélyeztetik. Mindenfelé költ, ahol odút talál, fiókáit 
rovarral eteti. Szőlőkben nem védett. 


3. Tövisszúró gébics (Lanius collurio). Leggyakoribb gébicsünk, 
mindenfelé fészkel, ahol sűrű bokrot talál. Veréb nagyságú. A hím 
háta gesztenyevörös, feje kékesszürke. Elfogott zsákmányát (bo- 
garat, sáskát stb.) elfogyasztása előtt tövisre szúrja. Néha egy 
helyben lebeg, vagy alacsonyan siklik. Vándormadár, mint a vörös- 
fejű gébics, mely nem költ rendszeresen hazánkban. Védett. 


4. Kis őrgébics (Lanius minor). Az Alföld fasorait jellemzi. Igen 
verekedős, ezért a párok távol fészkelnek egymástól, magasabban, 
mint a tövisszúró, melynél nagyobb. Fészekanyagának szívesen 
használ szalmavirágot, amit a hím hoz. Rovarevő, vándormadár. 
Téli vendégünk a nagy őrgébics, melynek nem fekete a homloka, 
s begyén sincs rózsaszín fuvallat. Egér- és madárfogó. Védett. 


5. Pásztormadár (Pastor roseus). A seregély nagyságú madár ha- 
zája Közép-Ázsia, hozzánk csak ritkán látogat el, és akkor költ. 
Fiókái gyorsan fejlődnek. Sáskairtó madár, védett. 

1. Mezei veréb (Passer montanus). A kisebb és barnább mezei 
veréb nem annyira városi madár, több rovart is fogyaszt, mint 
a házi veréb. Út menti sövényeken, erdőszéleken, kertekben, par- 
kokban található meg elsősorban. Mesterséges odúkba szívesen 
telepszik, és kiszorítja a cíinegéket. Ezért nem kedvelik. Az út menti 
sövényből kirebbenő verébcsapat komoly veszedelme az autósok- 
nak. Nem védettek. 


2. Zöldike (Carduelis chloris). Ligetek, kertek, parkok, nyílt erdők 
madara. Zizegő hangját a madárfogók ,,zsírozás"-nak nevezik. 
Télen is gyakori, ilyenkor nagy csapatokban jár, és ezért azt hitték, 
hogy nem vonul, pedig a gyűrűzések tanúsága szerint a mi zöldi- 
kéink nagy utakat tesznek meg. Főleg apró magokat eszik. Védett. 


3. Meggyvágó (Coccothraustes coccothraustes). Lomberdők, főleg 
a tölgyesek lakója ez a nagy fejű madár, a verébnél nagyobb. 
Rendkívül erős, vaskos csőrével megropogtatja a nagy bcegarak 
kitinpáncélját, de feltöri a legkeményebb magokat, még a cseresz- 
nyemagot is. A hazai állomány ősszel Olaszország és Francia- 
ország felé vonul, de helyüket más vidékek meggyvágói foglal- 
ják el, így télen is gyakori. Szívesen látogatja meg az etetőket, és 
ropogtatja a napraforgómagot. Lőttek már olyan karvalyt, mely- 
nek csüdjébe szinte benőtt a meggyvágó feje, mert a madár halála 
után sem engedte el ellensége lábát. Védett. 


4. Tengelic (Carduelis carduelis). Fején jellegzetes piros-fehér- 
fekete mintázat tűnik fel. A verébnél kisebb. Fasorokban, kertek- 
ben fészkel, de gazosokban is megtalálható egész éven át, mivel 
gyommagokon él. A platángolyókat is szívesen bontogatja. Néha 
több száz is összeverődik egy csapatba. Részben elköltözik, védett. 

1. Kenderike (Carduelis cannabina). Legfőképpen kopárosok bok- 
raiban vagy szőlőtőkén fészkel ez a tengelicnél valamivel nagyobb 
madár, de temetőkben és sok más helyen is. Télen csoportosan 
kóborol, sokszor vegyes pintycsapatokban keresgéli a gyommagot. 
Rokonai téli vendégek, így a zsezse, mely egyes években invázió- 
szerűen lepi el az országot. Ez kisebb a kenderikénél, hom- 
loka píros, csőre alatt fekete folt látható. Még könnyebben össze- 
téveszthető a téli vagy sárgacsőrű kenderikével, melynek azonban 
nincs piros szín a fején, se fehér toll a szárnyában, csőre pedig 
mindig sárga. A gazos területeket kedveli, főleg a dél-magyar- 
országi szikeseken. Védettek. 


2. Csicsőrke (Serinus serinus). Távíróvezetékeken szeret csicse- 
regni ; tujákban vagy hasonló magas bokrokban és alacsony fákon 
fészkel. Fészke igen erősen megépített, vastag falú, tojásai aprók. 
Télen rendszerint elvonul, csak néha telel át. A múlt század folya- 
mán terjesztette ki költési területét Európára. Egyik alfaja a ka- 
nári őse. Védett. 


3. Csíz (Carduelis spinus). Télen óriási tömegekben érkezik hoz- 
zánk ez a tengelic nagyságú madár. Ellepik az égereseket, az éger 
tobozait fejtegetik, vagy vegyes pintycsapatokban szedegetik a 
gyommagot. A Bükk hegységben sikerült megtalálni fészkét is, de 
általában északabbra költ. Védett. 


4. Hegyi billegető (Motacilla cinerea). Hasonlít a már korábban 
bemutatott barázdabillegetőhöz, de testalja kénsárga, farka hosz- 
szabb. Még gyakrabban tévesztik össze a sárga billegetővel, de 
a hegyi billegetőnek sápadtabb a sárga színe, farka is hosszabb, 
azonkívül nászruhában a torka fekete. Jóval kisebb számban költ 
nálunk, mint fajtársai, mivel csak hegyi patakok mentén rakja 
fészkét, de ősszel és télen találkozhatunk vele folyók, tavak part- 
ján is. Védett. 

1. Citromsármány (Emberiza citrinella). Tavasszal erdőszéli bok- 
rosokban aranysárga fejű hímjének zizegő szava hívja fel a figyel- 
münket. Részben elköltözik, a nálunk maradók csapatokba ve- 
rődnek. Főleg magevő, de rovart is fogyaszt. Védett. Hasonló, 
de zöldesszürke fejű a kerti sármány, melynek költése igen rend- 
szertelen. A sárgás tarka sármányokon kívül nálunk két szürkés- 
barnás faj is él. Egyik a verébnél nagyobb sordély, mely kaszálók 
menti fákat kedvel, és télen csapatba verődik. Másik a nádi sár- 
mány, a nádasok lakója. Tavasszal a hím feje fekete, nyakörve 
fehér. Nád közt keresgél magvakat és rovart. A bajszos sármány 
háta barna, testalja rőtes, szürke feje feketén csíkozott. Csak egy- 
két karsztos ponton fészkel nálunk. Védettek. 


2. Süvöltő (Pyrrhula pyrrhula). Fuvolázó hangja jelzi, hogy az ősz 
vége felé jár, ilyenkor néha nagy csapatokban érkezik és áttelel. 
Veréb nagyságú. A juhar termését, fagyal- és más bogyókat ked- 
vel. Tavasszal elmaradt csapatai a rügyek lecsipkedésével tesznek 
kárt. Köszegen és a Soproni-hegységben, néha a Bükkben is fész- 
kel alkalmilag. Közeli rokona a keresztcsőrői, mely csaknem kizá- 
rólag a fenyőtoboz magvát eszi, és csak elkóborol hozzánk a 
Kárpátokból vagy az Alpokból, esetleg messzebb északkeletről. 
Eszerint vannak nyári és téli látogatásai. Védettek. 


3. Fenyőpinty (Fringilla montifringilla). Közeli rokona az erdei 
pintynek, de kékesen csillogó fejével még színpompásabb. Far- 
csíkja fehér. Téli vendégünk, sokszor vegyesen jár más pinty- 
félékkel. Védett. 


4. Erdei pinty (Fringilla coelebs). Erdőségeink leggyakoribb ma- 
dara. Szárnyán kettős, fehér szalag tűnik fel, a hím feje kékes- 
szürke. Fészkét igen erősen építi meg mohából, rendszerint fatörzs 
mellé. Részben vonuló, télen ezres csapatait láthatjuk földjeinken. 
Mag- és rovarevő. Védett. 

